
Skaidrojums nr.2

	Jautājums
	Atbilde (skaidrojums)

	1. Nolikuma prasībās noteikts, ka pieredzes objektiem jābūt pabeigtiem un nodotiem ekspluatācijā saskaņā ar attiecīgās valsts tiesību aktiem. Lūdzam apstiprināt, ka Pretendenta un vadošā speciālista (FIDIC Projekta vadītāja) pieredzes apliecināšanai tiks atzīti arī tādi objekti, kuros saskaņā ar FIDIC noteikumiem ir izdots Objekta pārņemšanas akts (Taking-Over Certificate), pat ja Pasūtītājs vēl nav pabeidzis formālo objekta nodošanas ekspluatācijā procesu valsts institūcijās.
	Speciālista pieredzes atbilstība tiks vērtēta atbilstoši iepirkuma prasībām. Ja saskaņā ar attiecīgās valsts tiesību aktiem FIDIC noteikumos paredzētā Objekta pārņemšanas akta (Taking-Over Certificate) izdošana apliecina  objekta pabeigšanu un ir pielīdzināma objekta nodošanai ekspluatācijā, pirmšķietami, šāda pieredze FIDIC Projekta vadītāja pieredzetiks uzskatīta par atbilstošu iepirkuma nolikuma prasībām.

	2. Ņemot vērā Iepirkuma apjomu, nepieciešamību sagatavot apjomīgu kvalifikācijas dokumentāciju, kā arī tuvojošos svētku dienu periodu (Līgo svētkus), lūdzam pagarināt piedāvājumu iesniegšanas termiņu līdz 23.07.2026., nodrošinot pretendentiem iespēju sagatavot kvalitatīvus piedāvājumus.
	Iepirkuma komisija informē, ka iepirkumā piedāvājumu iesniegšanas termiņš tiks pagarināts līdz 2026.gadam 23.jūlijam, veicot grozījumus Elektronisko iepirkumu sistēmā (EIS) e-konkursu apakšsistēmā šī iepirkuma datos.*

*Piez. datums var koriģēties apstrādes procesā EIS un IUB publikāciju vadības sistēmā. Aicinājums pārliecināties par izmaiņām publikācijās EIS -konkursu apakšsistēmā iepirkuma sadaļā un IUB Paziņojumu sadaļā

	3. Nolikuma 2.pielikuma 1.3.punktā noteikts, ka FIDIC Projekta vadītājam ir jābūt pieredzei objektā, kur veikta trešās grupas inženierbūves vai publiskas lietošanas ielu, autoceļu vai tramvaja sliežu ceļu pārbūve vai jauna būvniecība ar vērtību vismaz 15 000 000 EUR. 

 Lūdzam skaidrot, vai par atbilstošu tiks uzskatīta FIDIC Projekta vadītāja pieredze projektā, kurā būvniecības objekts pēc galvenā lietošanas veida ir klasificējams kā ēka (piemēram, publiska ēka, stacijas ēka, terminālis), taču šī apvienotā līguma ietvaros un apjomā (virs 15 milj. EUR) ir veikta trešās grupas inženierbūvju, publiskas lietošanas ielu, autoceļu vai tramvaja sliežu ceļu pārbūve vai jauna būvniecība?
	No ieinteresētā piegādātāja jautājumā norādītās informācijas secināms, ka FIDIC Projekta vadītāja pieredze, pirmšķietami, varētu tikt vērtēta par atbilstošu iepirkuma prasībām. Galīgais vērtējums tiks sniegts, izvērtējot pretendenta piedāvājumā iesniegto informāciju un pieredzi apliecinošos dokumentus.



